text:
се задейства при скорост над 50 km/h и когато системата против блокиране на колелата работи в режим на пълно действие (както е определено в точка 2 от приложение 13).
 Сигналът трябва да се изключва, когато системата против блокиране на колелата вече не работи в режим на пълно действие.
 5.2.1.32. В зависимост от разпоредбите на точка 12.3 от настоящото правило, всички превозни средства от следните категории трябва да са оборудвани с функция за регулиране на стабилността на превозното средство:
 а)
 M2, M3, N2
 (17);
 б)
 N3
 (17) с повече от 3 оси;
 в)
 N3
 (17) с 4 оси, с максимална маса, която не превишава 25 t и максимален код на диаметъра на колелото не повече от 19,5.
 Функцията за регулиране на стабилността на превозното средство трябва да включва контрол срещу преобръщане и контрол срещу завъртане в завой и да отговаря на техническите изисквания от приложение 21 към настоящото правило.
 5.2.1.33. Превозни средства от категория N1 с не повече от 3 оси могат да бъдат оборудвани с функцията за регулиране на стабилността на превозното средство. Ако такава е монтирана, тя трябва да включва контрол срещу преобръщане и контрол срещу завъртане в завой и да отговаря на техническите изисквания от приложение 21 към настоящото правило.
 5.2.2. Превозни средства от категория О
 5.2.2.1. Не е необходимо ремаркетата от категория O1 да бъдат оборудвани с работна спирачна уредба; ако обаче ремарке от тази категория е оборудвано с работна спирачна уредба, то трябва да удовлетворява същите изисквания като ремарке от категория O2.
 5.2.2.2. Ремаркетата от категория O2 трябва да бъдат оборудвани с работна спирачна уредба от тип с непрекъснато, полунепрекъснато или инерционно действие. Последният тип е разрешен само за ремаркета със средна ос. Допускат се обаче електрически спирачни уредби, които отговарят на изискванията от приложение 14 към настоящото правило.
 5.2.2.3. Ремаркетата от категории O3 и O4 трябва да са оборудвани с работна спирачна уредба от тип с непрекъснато или полунепрекъснато действие.
 5.2.2.4. Работната спирачна уредба трябва:
 5.2.2.4.1.
 да действа на всички колела на превозното средство;
 5.2.2.4.2.
 да разпределя по подходящ начин действието си между осите;
 5.2.2.4.3.
 да съдържа в най-малко един от резервоарите за въздух устройство за почистване и за източване на кондензата на подходящо и леснодостъпно място.
 5.2.2.5. Действието на работната спирачна уредба се разпределя между колелата на една и съща ос симетрично на средната надлъжна равнина на превозното средство. Трябва да бъде обявено наличието на компенсиране и на функции, напр. тази против блокиране на колелата, които могат да причинят отклонения от симетричното разпределение.
 5.2.2.5.1. Компенсирането посредством задвижване с електрическо управление на влошаване на характеристиките или повреда в спирачната уредба трябва да се указва на водача посредством жълтия предупредителен сигнал, определен в точка 5.2.1.29.2. Това изискване се прилага за всички условия на натоварване, когато компенсирането надвишава следните граници:
 5.2.2.5.1.1.
 разликата в спирачното налягане между колелата на дадена ос:
 а)
 възлиза на 25 процента от по-високата стойност при отрицателно ускорение на превозното средство ≥ 2 m/s2;
 б)
 възлиза на стойност, съответстваща на 25 процента от стойността при 2 m/s2, за случаите при отрицателно ускорение на превозното


text:
средство под това ускорение;
 5.2.2.5.1.2.
 стойността на индивидуалното компенсиране на всяка ос:
 а)
 възлиза на > 50 процента от номиналната стойност при отрицателно ускорение на превозното средство ≥ 2 m/s2;
 б)
 стойност, съответстваща на 50 процента от номиналната стойност при 2 m/s2, за случаите при отрицателно ускорение на превозното средство под това ускорение.
 5.2.2.5.2. Определеното по-горе компенсиране се допуска само когато началното задействане на спирачките е направено при скорост на превозното средство, която е по-голяма от 10 km/h.
 5.2.2.6. Неизправности в задвижването с електрическо управление не трябва да предизвикват задействане на спирачките противно на намеренията на водача.
 5.2.2.7. Необходимите за постигане на предписаната степен на ефективност спирачни повърхности трябва да са в постоянен контакт с колелата или посредством твърда връзка, или посредством компоненти, при които няма вероятност от повреждане.
 5.2.2.8. Износването на спирачките трябва да може лесно да се компенсира посредством система за ръчно или автоматично регулиране. Освен това управлението и елементите на задействане и на спирачките трябва да имат свободен ход и, ако е необходимо, подходящ начин за компенсиране, така че при загряване на спирачките или след определена степен на износване на спирачните накладки да се осигурява ефективно спиране, без да се налага незабавно регулиране.
 5.2.2.8.1. Регулирането на износването на работните спирачки трябва да бъде автоматично. Монтирането на устройства за автоматично регулиране обаче не е задължително за превозните средства от категории О1 и О2. Спирачките, оборудвани с устройства за автоматично регулиране на спирачката трябва да са такива, че след последователно загряване и охлаждане, да продължават да осигуряват свободния ход, определен в точка 1.7.3 от приложение 4, съответно след изпитване от тип I или тип III, също определени в посоченото приложение.
 5.2.2.8.1.1. В случай на ремаркета от категория O4 се смята, че изискванията за ефективност от точка 5.2.2.8.1 по-горе са удовлетворени, ако са изпълнени изискванията от точка 1.7.3 от приложение 4.
 5.2.2.8.1.2. В случай на ремаркета от категории О2 и О3 изискванията за ефективност от точка 5.2.2.8.1 по-горе трябва да се смятат за изпълнени, ако са изпълнени изискванията на точка 1.7.3 (18) от приложение 4.
 5.2.2.8.2. Проверка на износването на триещите елементи на работната спирачка
 5.2.2.8.2.1. Трябва да бъде възможно лесното извършване на оценка на износването на накладките на работната спирачка отстрани или под превозното средство, без да бъдат сваляни колелата, като се предвидят подходящи отвори за проверка или по друг начин. Това може да бъде постигано, като се използват обикновени стандартни сервизни инструменти или обичайно оборудване за контрол на превозни средства.
 Като алтернативен вариант се допуска датчик на всяко колело (сдвоените колела се приемат за едно колело), който предупреждава водача на мястото му за управление за необходимостта от смяна на накладките. В случай на светлинно предупреждение може да бъде използван жълтият предупредителен сигнал, определен в точка 5.2.1.29.2 по-горе, при условие че сигналът съответства на изискванията от точка 5.2.1.29.6 по-горе.
 5.2.2.8.2.2. Оценката на износването на повърхностите на триене на спирачните дискове или барабани може да се извърши или само чрез пряко измерване на конкретния елемент, или чрез проверка на показателите на износване на произволен диск или барабан, което може да

type: contracts

jurisdiction: EU


text:
наложи частично разглобяване. Следователно към момента на одобряването на типа производителят на превозното средство трябва да определи следното:
 а)
 метода, с който може да бъде оценено износването на повърхностите на триене на дисковете или барабаните, включително степента на разглобяване и необходимите за осъществяването на това инструменти и операции;
 б)
 информацията, определяща максималното допустимо ниво на износване в момента, в който стане необходима подмяна.
 Тази информация се предоставя без ограничения, напр. в ръководството за експлоатация на превозното средство или в запис с електронни данни.
 5.2.2.9. Спирачната уредба трябва да е такава, че да осигурява автоматично спиране на ремаркето в случай че връзката се разедини, докато ремаркето е в движение.
 5.2.2.10. На всяко ремарке, за което се изисква да е оборудвано с работна спирачна уредба, трябва да е осигурено ръчно спиране, дори когато прикачното превозно средство е отделено от теглещото превозно средство. Спирачното устройство за паркиране трябва да може да се задейства от човек, стоящ на земната повърхност; в случай на ремарке обаче, което се използва за превоз на пътници, задействането на тази спирачка трябва да бъде възможно отвътре на ремаркето.
 5.2.2.11. Ако на ремаркето е монтирано устройство, което позволява да бъде изключено пневматичното задействане на спирачната уредба, с изключение на спирачката за паркиране, споменатото устройство трябва да бъде така проектирано и конструирано, че задължително да се връща в положение „покой“ не по-късно от възобновяване на подаването на сгъстен въздух към ремаркето.
 5.2.2.12. Ремаркетата от категории О3 и О4 трябва да удовлетворяват условията, посочени в точка 5.2.1.18.4.2. На линията за управление, след съединителната глава, на леснодостъпно място трябва да се постави връзка за изпитване на налягането.
 5.2.2.12.1. В случай на ремаркета, оборудвани с линия за електрическо управление и електрически свързани с теглещо превозно средство с линия за електрическо управление, автоматичното действие на спирачката, посочено в точка 5.2.1.18.4.2, може да бъде потиснато, докато налягането в резервоарите за сгъстен въздух на ремаркето е достатъчно за осигуряване на спирачната ефективност, посочена в точка 3.3 от приложение 4 към настоящото правило.
 5.2.2.13. Ремаркетата от категория O3 трябва да бъдат оборудвани със системи против блокиране на колелата в съответствие с изискванията от приложение 13 към настоящото правило. Ремаркетата от категория O4 трябва да бъдат оборудвани със системи против блокиране на колелата в съответствие с изискванията за категория А от приложение 13 към настоящото правило.
 5.2.2.14. Когато допълнителното оборудване се захранва с енергия от работната спирачна уредба, работната спирачна уредба трябва да бъде защитена така, че сумата на спирачните усилия, които въздействат на периферията на колелата трябва да бъде не по-малко от 80 % от стойността, предписана за съответното ремарке, определена в точка 3.1.2.1 от приложение 4 към настоящото правило. Това изискване трябва да бъде изпълнено при следните две условия на експлоатация:
 при експлоатация на допълнителното оборудване; и
 в случай на прекъсване или изтичане в допълнителното оборудване, освен ако прекъсването или изтичането се отразяват върху управляващия сигнал, посочен в точка 6 от приложение 10 към настоящото правило, като в този случай се прилагат изискванията за ефективност от споменатата точка.
 5.2.2.14.1. Смята се, че предписанията, посочени по-горе, са изпълнени,


text:
когато налягането в акумулатора(ите) на енергия за работната спирачка се поддържа на ниво поне 80 % от необходимото налягане в линията за управление или от еквивалента на заявеното налягане, изразено в цифров вид, определен в точка 3.1.2.2 от приложение 4 към настоящото правило.
 5.2.2.15. Специални допълнителни изисквания към работни спирачни уредби със задвижване с електрическо управление
 5.2.2.15.1. Възникването на единична кратковременна неизправност (< 40 ms) в задвижването с електрическо управление (напр. прекъсване на сигнала или грешка в базата данни), не трябва да се отразява съществено върху ефективността на работната спирачка.
 5.2.2.15.2. В случай на неизправност в задвижването с електрическо управление (19) (напр. прекъсване, разединяване), трябва да се осигурява спирачна ефективност най-малко равна на 30 % от предписаната ефективност за работната спирачна уредба на съответното ремарке. За ремаркета, които са електрически свързани само чрез линия за електрическо управление съгласно точка 5.1.3.1.3 и изпълняващи изискванията от точка 5.2.1.18.4.2 по отношение на ефективността, предписана в точка 3.3 от приложение 4 към настоящото правило, е достатъчно да се вземат предвид предписанията от точка 5.2.1.27.10, когато повече не може да бъде осигурена спирачна ефективност, равна на поне 30 % от предписаната ефективност на работната спирачна уредба на ремаркето, чрез подаден сигнал „заявка за спиране поради прекъсване на захранващия тръбопровод“ по частта на линията за електрическо управление, предназначена за предаване на данни, или продължително отсъствие на предаване на данни.
 5.2.2.15.2.1. Неизправност в задвижването с електрическо управление на ремаркето, която засяга функционирането и ефективността на уредбите, разглеждани в настоящото правило, както и неизправности в захранването с енергия, осигурявано през съединителя по ISO 7638:2003 (20), трябва да бъдат оповестявани на водача посредством отделния предупредителен сигнал, посочен в точка 5.2.1.29.2, през извод 5 на електрическия съединител, съответстващ на ISO 7638:2003 (20). Освен това при оборудваните с линия за електрическо управление ремаркета, когато те са електрически свързани с теглещото превозно средство с линия за електрическо управление и когато не може да се осигурява предписаната ефективност на работната спирачка на ремаркето, по частта за предаване на данни на линията за електрическо управление трябва да се подава информация за неизправността с оглед на задействането на червения предупредителен сигнал, предвиден в точка 5.2.1.29.2.1.
 5.2.2.16. Когато в произволна част на работната спирачна уредба на ремарке, оборудвано с линия за електрическо управление и електрически свързано с теглещо превозно средство с електронна управляваща линия, запасената енергия пада до определената в съответствие с точка 5.2.2.16.1 стойност, трябва да бъде осигурено предупреждение за водача на теглещото превозно средство. Предупреждението трябва да се осигури чрез задействане на червения сигнал, посочен в точка 5.2.1.29.2.1, и ремаркето трябва да предава информация за неизправността чрез частта от линията за електрическо управление, предназначена за предаване на данни. Отделният жълт предупредителен сигнал, посочен в точка 5.2.1.29.2, също трябва да се задейства през извод 5 на електрическия съединител, съответстващ на ISO 7638:2003 (21), и да съобщава на водача, че в ремаркето е налице ниско ниво на енергия.
 5.2.2.16.1. Стойността на ниското ниво на енергията, посочено в точка 5.2.2.16 по-горе, е тази, при която, без дозареждане на резервоара и независимо от натоварването на ремаркето, след четирикратно


text:
пълно задействане на органа за управление на работната спирачка не е възможно той да се задейства за пети път и да се постигне поне 50 % от предписаната ефективност за работната спирачна уредба на съответното ремарке.
 5.2.2.17. На ремаркета, оборудвани с линия за електрическо управление, а също и на ремаркета от категория О3 и О4, оборудвани със система против блокиране на колелата, на задвижването с електрическо управление трябва да бъде монтирано едното от следните две устройства, или и двете такива устройства:
 а)
 специален електрически съединител за спирачната уредба и/или системата против блокиране на колелата, в съответствие с ISO 7638:2003 (21)
 (22);
 б)
 автоматичен съединител, отговарящ на изискванията, посочени в приложение 22.
 Предупредителните сигнали за неизправност, изисквани за ремаркето съгласно настоящото правило, трябва да бъдат задействани през посочените по-горе съединители. Изискванията, прилагани за ремаркетата по отношение на предаването на предупредителни сигнали за неизправност трябва да бъдат по целесъобразност тези, които са предписани за превозните средства в точки 5.2.1.29.4, 5.2.1.29.5 и 5.2.1.29.6 от настоящото правило.
 Ремаркетата, оборудвани с определения по-горе съединител по ISO 7638:2003, трябва да бъдат незаличимо маркирани с указание на функционалните възможности на спирачната уредба при включен и изключен съединител по ISO 7638:2003 (23).
 Маркировката трябва да бъде разположена така, че да бъде видима, когато се свързват пневматичната или електрическата връзка.
 5.2.2.17.1. Ремаркетата, оборудвани с функция за регулиране на стабилността на превозното средство, определена в точка 2.34 от настоящото правило, трябва в случай на неизправност или повреда във функцията за регулиране на стабилността на ремаркето да указват неизправността или повредата чрез отделен жълт предупредителен сигнал, посочен в точка 5.2.1.29.2 по-горе, през извод 5 на съединителя по ISO 7638:2003.
 Предупредителният сигнал трябва да се показва през цялото време, докато продължава неизправността или повредата и когато ключът за запалване (пускане) на двигателя е в положение „включено“ (в работно положение).
 5.2.2.17.2. Допуска се свързването на спирачната уредба към захранване, което е допълнително към наличното, осигурявано от посочения по-горе съединител по ISO 7638:2003. Когато обаче е налично допълнително захранване, се прилагат следните разпоредби:
 а)
 във всички случаи захранването през съединителя по ISO 7638:2003 е основното захранване за спирачната уредба, независимо от всякакво допълнително свързано захранване. Допълнителното захранване е предназначено да служи за резервиране, в случай че отпадне електрическото захранване през съединителя по ISO 7638:2003;
 б)
 то не трябва да има неблагоприятно въздействие върху работата на спирачната уредба в нормален работен режим и в режим на неизправност;
 в)
 в случай на неизправност в захранването по ISO 7638:2003, консумираната в резултат на това енергия от спирачната уредба не трябва да надвишава максималната разполагаема енергия от допълнителното захранване;
 г)
 на ремаркето не трябва да има маркировка или етикет, указващи, че то е оборудвано с допълнително захранване;
 д)
 не се допуска предупредително устройство за неизправност на ремаркето, което да служи за подаване на предупреждение в случай на неизправност в спирачната му уредба, когато тя се захранва от допълнителното захранване;
 е)
 при допълнително захранване трябва да бъде възможно да се проверява работата на спирачната уредба с този захранващ източник;
 ж)
 ако прекъсне електрическото захранване от съединителя по ISO 7638:2003,


text:
по отношение на предупреждението за неизправност се прилагат изискванията от точки 5.2.2.15.2.1 и 4.1 от приложение 13, независимо от работата на спирачната уредба, осигурявана от допълнителното захранване.
 5.2.2.18. Когато електрическата енергия, осигурявана от електрическия съединител по ISO 7638:2003, се използва за функциите, определени в точка 5.1.3.6 по-горе, спирачната уредба трябва да има приоритет и да бъде защитена срещу външно за нея претоварване. Тази защита трябва да бъде функция на спирачната уредба.
 5.2.2.19. В случай на неизправност в една от линиите за управление, свързващи две превозни средства, оборудвани съгласно точка 5.1.3.1.2, ремаркето трябва да използва линията за управление, която не е засегната от неизправността, за да осигурява автоматично спирачната ефективност, предписана за ремаркето в точка 3.1 от приложение 4.
 5.2.2.20. Когато напрежението на захранване на ремаркето спадне под стойността, определена от производителя, при която повече не може да се осигурява предписаната ефективност на работната спирачка, трябва да се задейства отделният жълт предупредителен сигнал, посочен в точка 5.2.1.29.2, през извод 5 на електрическия съединител по ISO 7638:2003 (24). Освен това при ремаркета, оборудвани с линия за електрическо управление, когато са електрически свързани с теглещо превозно средство с линия за електрическо управление, по частта от линията за електрическо управление, предназначена за предаване на данни, трябва да се предава информация за неизправността чрез задействане на червения предупредителен сигнал, посочен в точка 5.2.1.29.2.1.
 5.2.2.21. Освен в изпълнение на изискванията от точки 5.2.1.18.4.2 и 5.2.1.21 по-горе, спирачките на ремаркето могат също автоматично да се привеждат в действие, когато са задействани от спирачната уредба на самото ремарке след оценка на генерираната бордова информация.
 5.2.2.22. Задействане на работната спирачна уредба
 5.2.2.22.1. В случай на превозни средства, оборудвани с линия за електрическо управление, сигналът „включи стопсветлините“ трябва да се предава от ремаркето по линията за електрическо управление, когато спирачната уредба на ремаркето е приведена в действие по време на „автоматично спиране“, задействано от ремаркето. Когато обаче полученото забавяне е по-малко от 0,7 m/s2, сигналът може да бъде потиснат (25).
 5.2.2.22.2. В случай на ремаркета, оборудвани с линия за електрическо управление, сигналът „включи стопсветлините“ не трябва да се предава от ремаркето по линията за електрическо управление по време на „избирателно спиране“, задействано от ремаркето (26).
 5.2.2.23. Предмет на разпоредбите от точка 12.3 от настоящото правило, всички превозни средства от категориите O3 и O4
 (27) с не повече от 3 оси и с пневматично окачване трябва да бъдат оборудвани с функция за регулиране на стабилността на превозното средство. Тя трябва да включва поне контрол срещу преобръщане и да отговаря на техническите изисквания от приложение 21 към настоящото правило.
 6. ИЗПИТВАНИЯ
 Изпитванията на спиране, на които е необходимо да се подлагат представените за одобряване превозни средства, както и изискванията към ефективността на спиране, са описани в приложение 4 към настоящото правило.
 7. ПРОМЯНА НА ТИПА ПРЕВОЗНО СРЕДСТВО ИЛИ СПИРАЧНА УРЕДБА И РАЗШИРЕНИЕ НА ОДОБРЕНИЕ
 7.1. Органът по одобряване на типа, одобрил типа превозно средство, се уведомява за всяка промяна на типа превозно средство или на неговата спирачна уредба по отношение на характеристиките от приложение 2 към настоящото правило. В такъв случай органът


text:
може:
 7.1.1. да прецени, че е малко вероятно извършените промени да окажат забележимо неблагоприятно въздействие и че във всички случаи превозното средство продължава да отговаря на изискванията; или
 7.1.2.
 да изиска допълнителен протокол от изпитване от техническата служба, отговаряща за провеждане на изпитванията.
 7.2.
 Страните по Спогодбата, прилагащи настоящото правило, биват уведомявани за всяко потвърждение или отказ на одобрение, в което се посочват измененията, съгласно процедурата, определена в точка 4.3 по-горе.
 7.3. Органът по одобряване на типа, който издава разширението на одобрение, присвоява сериен номер на всеки формуляр за съобщение, изготвен за това разширение, информира за това другите страни по Спогодбата от 1958 г., прилагащи настоящото правило, чрез формуляр за съобщение, съответстващ на образеца от приложение 2 към настоящото правило.
 8. СЪОТВЕТСТВИЕ НА ПРОИЗВОДСТВОТО
 8.1. Всяко превозно средство, одобрено по настоящото правило, трябва да бъде произведено така, че да съответства на одобрения тип, като отговаря на изискванията, посочени в точка 5 по-горе.
 8.2. С цел проверка на спазването на изискванията на точка 8.1 по-горе се провеждат подходящи проверки на производството.
 8.3. По-специално притежателят на одобрението трябва:
 8.3.1.
 да осигури процедури за ефикасен контрол на качеството на изделията;
 8.3.2.
 да има достъп до контролното оборудване, необходимо за проверка на съответствието с всеки одобрен тип;
 8.3.3.
 да следи за вписването на данните от резултатите от изпитванията и за съхраняването на свързаните документи, които трябва да бъдат на разположение за период, който се определя съвместно с органа по одобряването на типа;
 8.3.4.
 да анализира резултатите от всеки вид изпитване с цел удостоверяване и осигуряване на стабилни характеристики на продуктите с отчитане на отклоненията, допустими в условията на промишленото производство;
 8.3.5.
 да гарантира за всеки тип изделие провеждането на изпитванията, или на някои от тях, предписани в настоящото правило;
 8.3.6.
 да гарантира, че всяко вземане на образци или образци за изпитване, които показват несъответствие спрямо съответния тип изпитване, водят до допълнително вземане на образци и изпитване. Трябва да се предприемат всички необходими стъпки, за да се възстанови съответствието на въпросното производство.
 8.4. Органът по одобряване на типа, който е издал одобрение на типа, може да проверява във всеки момент методите за контрол на съответствието, прилагани спрямо всяка една производствена единица.
 8.4.1. При всяка инспекция на проверяващия инспектор се представят протоколите от изпитванията и документацията за следене на производството.
 8.4.2. Инспекторът може да подбира произволно образци за изпитване в лабораторията на производителя. Минималният брой на образците може да бъде определен в зависимост от резултатите от проверката, извършена от производителя.
 8.4.3. Когато нивото на качеството изглежда незадоволително или когато е необходимо да се провери валидността на изпитванията, проведени съгласно точка 8.4.2 по-горе, инспекторът избира образците, които да се изпратят на техническата служба, провела изпитванията за одобряване на типа.
 8.4.4. Органът по одобряване на типа може да проведе всяко от изпитванията, предписани в настоящото правило.
 8.4.5. Нормалната честота на проверките от страна на органа по одобряване на типа е веднъж на две години. Ако се регистрират незадоволителни резултати по време на едно от тези посещения, органът по одобряване на типа трябва да гарантира, че са предприети всички


text:
необходими стъпки, за да се възстанови съответствието на производството възможно най-бързо.
 9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 9.1. Одобряването, издадено по отношение на тип превозно средство съгласно настоящото правило, може да се отмени, ако не са спазени изискванията по точка 8.1 по-горе.
 9.2. Ако страна по Спогодбата, прилагаща настоящото правило, отмени дадено от нея одобрение, тя уведомява незабавно останалите страни по договора, прилагащи настоящото правило, посредством формуляр за съобщение, съответстващ на образеца от приложение 2 към настоящото правило.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако притежателят на одобрението прекрати напълно производството на тип превозно средство, одобрен в съответствие с настоящото правило, той уведомява за това органа по одобряване на типа, издал одобрението. При получаването на съответното съобщение органът на свой ред уведомява за това останалите страни по Спогодбата, прилагащи настоящото правило, посредством формуляр за съобщение, съответстващ на образеца от приложение 2 към настоящото правило.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ПРОВЕЖДАЩИ ИЗПИТВАНИЯТА ЗА ОДОБРЕНИЕ, И НА ОРГАНИТЕ ПО ОДОБРЯВАНЕТО НА ТИПА
 Страните по Спогодбата, прилагащи настоящото правило, съобщават на Секретариата на ООН наименованията и адресите на техническите служби, отговарящи за провеждането на изпитвания за одобрение, както и на органите по одобряването на типа, издаващи одобрение, на които се изпращат формулярите, удостоверяващи одобрение, разширение, отказ или отмяна на одобрение, или окончателно прекратяване на производството, издадени в други държави.
 12. ПРЕХОДНИ РАЗПОРЕДБИ
 12.1. Считано от официалната дата на влизане в сила на серия от изменения 11 към настоящото правило (11 юли 2008 г.), никоя страна по Спогодбата, прилагаща настоящото правило, няма право да отказва да издаде или да приеме одобрение на типа по настоящото правило, изменено със серия от изменения 11.
 12.2. Страните по договора, прилагащи настоящото правило, издават одобрения само ако подлежащият на одобрение тип превозно средство отговаря на изискванията на настоящото правило, изменено със серия от изменения 11.
 Независимо от изложените по-горе изисквания, за всички нови одобрявания на типа преди 28 октомври 2014 г. не се изисква съответствие с изискванията на притурка 7 към серия от изменения 11.
 12.3. От посочените в дадената по-долу таблица дати на прилагане на серия от изменения 11 към настоящото правило, страните по Спогодбата, които прилагат настоящото правило, не могат да бъдат задължавани да одобряват тип превозно средство, одобрен съгласно серия от изменения 10 към настоящото правило.
 Категория превозно средство
 Дата на прилагане
 (считано от датата след влизане в сила на серия от изменения (11 юли 2008 г.)
 Превозни средства, които не са освободени от изискванията за регулиране на стабилността съгласно точки 5.2.1.32 и 5.2.2.23, в това число и бележките под линия
 M2
 84 месеца (11 юли 2015 г.)
 M3 (клас III)
 36 месеца (11 юли 2011 г.)
 M3 < 16 тона (< пневматично задвижване)
 48 месеца (11 юли 2012 г.)
 M3 (клас II и В) (хидравлично задвижване)
 84 месеца (11 юли 2015 г.)
 M3 (клас III) (хидравлично задвижване)
 84 месеца (11 юли 2015 г.)
 M3 (клас III) (задвижване с пневматично управление и хидравлично задвижване)
 96 месеца (11 юли 2016 г.)
 M3 (клас III) (задвижване с пневматично управление и хидравлично задвижване)
 96 месеца (11 юли


text:
2016 г.)
 M3 (различни от посочените по-горе)
 48 месеца (11 юли 2012 г.)
 N2 (хидравлично задвижване)
 84 месеца (11 юли 2015 г.)
 N2 (задвижване с пневматично управление и хидравлично задвижване)
 96 месеца (11 юли 2016 г.)
 N2 (различни от посочените по-горе)
 72 месеца (11 юли 2014 г.)
 N3 (2-осови влекачи за полуремаркета)
 36 месеца (11 юли 2011 г.)
 N3 (2-осови влекачи за полуремаркета със задвижване с пневматично управление (ABS)
 60 месеца (11 юли 2013 г.)
 N3 (3-осови със задвижване с електрическо управление (EBS)
 60 месеца (11 юли 2013 г.)
 N3 (2- и 3-осови със задвижване с пневматично управление (ABS)
 72 месеца (11 юли 2014 г.)
 N3 (различни от посочените по-горе)
 48 месеца (11 юли 2013 г.)
 О3 (комбиниран товар на ос между 3,5 t и 7,5 t)
 72 месеца (11 юли 2014 г.)
 О3 (различни от посочените по-горе)
 60 месеца (11 юли 2013 г.)
 О4
 36 месеца (11 юли 2011 г.)
 Превозни средства от категория M, N и O, освободени от изискванията за регулиране на стабилността (съгласно точки 5.2.1.32 и 5.2.2.23), но които не са освободени от другите изисквания на серия изменения 11
 24 октомври 2016 г.
 12.4. Независимо от изискванията на точка 12.3, до 24 октомври 2016 г. нито една страна по Спогодбата, която прилага настоящото правило, не може да отказва да приеме одобрение на тип превозно средство, който не съответства на изискванията на притурка 2 към серия изменения 11 на настоящото правило.
 12.5. Страните по Спогодбата, които прилагат настоящото правило, не могат да отказват да издават одобрения на типа за съществуващи типове, които са получили одобрение съгласно базовите изисквания, съществуващи към момента на първоначалното одобряване.
 12.6. Без да се засягат гореспоменатите преходни разпоредби, страните по Спогодбата, в които настоящото правило влиза в сила след датата на влизане в сила на най-новата серия от изменения, не са длъжни да приемат одобрения, издадени в съответствие с предходна серия от изменения на настоящото правило.
 12.7. От момента на изтичане на 24 месеца след датата на влизане в сила на притурка 12 към серия от изменения 11, страните по Спогодбата, които прилагат настоящото правило, трябва да издават одобрения на типа на типове превозни средства само ако подлежащият на одобряване тип превозно средство отговаря на изискванията на настоящото правило, изменено с притурка 12 към серия от изменения 11.
 (1) Съгласно определеното в Консолидираната резолюция за конструкцията на превозни средства (R.E.3), документ ECE/TRANS/WP.29/78/Rev.3, para.2 — www.unece.org/trans/main/wp29/wp29wgs/wp29gen/wp29resolutions.html
 (2) В съответствие със сроковете на прилагане, посочени в точка 12 от настоящото правило, изискванията по отношение на спирането за превозни средства от категория М1 са включени единствено в Правило No 13-Н. За превозните средства от категория N1 страните по Спогодбата, подписали Правило No 13-Н и настоящото правило, признават че одобренията, издадени по което и да е от правилата, са еднакво валидни.
 (3) Отличителните номера на договарящите страни по Спогодбата от 1958 г. са дадени в приложение 3 към Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev. 3, приложение 3 — www.unece.org/trans/main/wp29/wp29wgs/wp29gen/wp29resolutions.html
 (4) До приемане на единни технически стандарти, които осигуряват съвместимост и безопасност, не се


text:
допускат съединения между моторни превозни средства и ремаркета, които съответстват на точка 5.1.3.1.3.
 (5) Не се прилага за ремаркета.
 (6) Не се прилага за превозни средства с електронно управление на спирачните уредби.
 (7) Когато се отличава от минималното налягане на включване.
 (8) Прилага се само за ремаркета.
 (9) За целите на периодичните технически проверки може да се наложи корекция на стойностите на минималните гранични стойности на интензивността на спирането, за да бъдат отчетени национални или международни експлоатационни изисквания.
 (10) Органът по одобряване на типа, който издава одобрение, трябва да има право да проверява работната спирачна уредба чрез допълнителни процедури на изпитване на превозното средство.
 (11) В съответните случаи съединителят по ISO 7638:2003 може да се използва за приложения, съответстващи на извод 5 или 7.
 (12) До съгласуване на единни процедури за изпитване, производителят трябва да представи на техническата служба анализ на потенциалните неизправности в управлението и последствията от тях. Тази информация трябва да бъде обсъдена и съгласувана от техническата служба и производителя на превозното средство.
 (13) В съответните случаи съединителят по ISO 7638:2003 може да се използва за приложения, съответстващи на извод 5 или 7.
 (14) Към момента на одобряването на типа съответствието с това изискване се потвърждава от производителя на превозното средство.
 (15) В случай на „избирателно спиране“ функцията може да се промени на „автоматично спиране“.
 (16) Към момента на одобряването на типа съответствието с това изискване се потвърждава от производителя на превозното средство.
 (17) Превозни средства с висока проходимост (напр. подвижна техника, използваща нестандартно шаси — подвижни кранове, превозни средства с хидростатично задвижване, в които хидравличната задвижваща система се използва също и за спиране, и спомагателни функции, превозни средства от категория N2, които притежават всички изброени характеристики: брутна маса на превозното средство между 3,5 и 7,5 тона, нестандартно ниско шаси, повече от 2 оси и хидравлично задействане), клас I, клас A съчленени превозни средства от категории M2 и M3, N2 теглещи превозни средства за полуремаркета с брутна маса на превозното средство (БМПС) между 3,5 и 7,5 тона, са освободени от това изискване.
 (18) До приемането на единни технически разпоредби, които да гарантират точното оценяване на работата на устройството за автоматично регулиране на спирачката, се смята, че изискването за свободен ход е изпълнено, когато по време на изпитванията на спиране, предписани за съответното ремарке, се наблюдава свободен ход.
 (19) До съгласуване на единни процедури за изпитване, производителят трябва да представи на техническата служба анализ на потенциалните неизправности в управлението и последствията от тях. Тази информация трябва да бъде обсъдена и съгласувана от техническата служба и производителя на превозното средство.
 (20) В съответните случаи съединителят по ISO 7638:2003 може да се използва за приложения, съответстващи на извод 5 или 7.
 (21) В съответните случаи съединителят по ISO 7638:2003 може да се използва за приложения, съответстващи на извод 5 или 7.
 (22) Специфицираните в ISO 7638:2003 сечения на проводниците за ремаркето могат да бъдат намалени, ако ремаркето е със собствен стопяем предпазител. Номиналният ток на стопяемия предпазител трябва да е такъв, че да не превишава номиналния ток на електрическите кабели. Тази


text:
дерогация не се прилага за ремаркета, оборудвани да теглят друго ремарке.
 (23) В случай на ремарке, оборудвано със съединител по ISO 7638 и с автоматичен съединител, маркировката трябва да посочва, че съединителят по ISO 7638 не трябва да се включва, ако се използва автоматичният съединител.
 (24) В съответните случаи съединителят по ISO 7638:2003 може да се използва за приложения, съответстващи на извод 5 или 7.
 (25) Към момента на одобрението на типа съответствието с това изискване се потвърждава от производителя на превозното средство.
 (26) В случай на „избирателно спиране“ функцията може да се промени на „автоматично спиране“.
 (27) От това изискване трябва да бъдат изключени ремаркетата за превоз на извънредни товари и ремаркетата с места за правостоящи пътници.
 ПРИЛОЖЕНИЕ 1
 СПИРАЧНО ОБОРУДВАНЕ, УСТРОЙСТВА, МЕТОДИ И УСЛОВИЯ, КОИТО НЕ СА ОБХВАНАТИ ОТ НАСТОЯЩОТО ПРАВИЛО
 1.
 Метод за измерване времето на реакция („на задействане“) за спирачки, различни от пневматични спирачки.
 ПРИЛОЖЕНИЕ 2
 Допълнение 1 (1)
 Списък на данните на превозното средство за целите на одобрявания по Правило No 90
 1. Описание на типа превозно средство ...
 1.1. Търговско наименование или марка на превозното средство, ако има такива: ...
 1.2. Категория превозно средство ...
 1.3. Тип превозно средство съгласно одобрението по Правило No 13: ...
 1.4. Модели или търговски наименования на превозните средства, съставляващи типа превозно средство, ако има такива: ...
 1.5. Наименование и адрес на производителя ...
 2. Марка и тип спирачни накладки, дискове и барабани:
 2.1. Спирачни накладки
 2.1.1. Спирачни накладки преминали всички изпитвания, предписани в приложение 4 ...
 2.1.2. Алтернативни спирачни накладки, изпитани съгласно приложение 15: ...
 2.2. Спирачни дискове и барабани
 2.2.1. Идентификационен код на спирачните дискове, обхванати от одобрението на спирачната уредба ...
 2.2.2. Идентификационен код на спирачните барабани, обхванати от одобрението на спирачната уредба ...
 3. Минимална маса на превозното средство: ...
 3.1. Разпределение на масата между осите (максимални стойности) ...
 4. Максимална маса на превозното средство ...
 4.1. Разпределение на масата между осите (максимални стойности) ...
 5. Максимална скорост на превозното средство: ...
 6. Размер на гумите и колелата: ...
 7. Конфигурация на спирачния кръг (напр. предно/задно или диагонално разделение): ...
 8. Декларация, посочваща аварийната спирачна уредба: ...
 9. Спецификации на спирачните клапани (ако е приложимо) ...
 9.1. Спецификации за клапана за регулиране на спирачното усилие в зависимост от товара: ...
 9.2. Регулиране на нагнетателния клапан: ...
 10. Разпределяне на проектното спирачно усилие: ...
 11. Спецификация на спирачката ...
 11.1. Тип дискова спирачка (напр. брой бутала и диаметър(диаметри), с вентилиране или плътен диск): ...
 11.2. Тип барабанна спирачка (напр. двунакладкова със самозаклинване, с размер на буталото и размери на барабана): ...
 11.3. При пневматични спирачни уредби, напр. тип и размер на камерите, лостовете и др.: ...
 12. Тип и размер на главния спирачен цилиндър: ...
 13. Тип и размер на усилвателя: ...
 (1) По искане на заявител (заявители) за одобрение по Правило No 90 информацията трябва да бъде предоставяна от органа по одобряване на типа така, както е дадена в допълнение 1 към настоящото приложение. Тази информация обаче не трябва да бъде предоставяна за цели, различни


text:
от одобряване по Правило No 90.
 Допълнение 2
 Сертификат за одобрение на типа по отношение на спирачното оборудване на превозното средство
 1. Общи положения
 Когато ремаркето е одобрено с използване на алтернативната процедура, определена в приложение 20 към настоящото правило, трябва да се попълнят следните допълнителни точки:
 2. Протоколи от изпитване по приложение 19
 2.1.
 Спирачни камери с мембрана:
 Протокол No ...
 2.2.
 Протокол No ...
 Протокол No ...
 2.3.
 Ефективност при студени спирачки на ремаркето характеристики:
 Протокол No ...
 2.4.
 Спирачна уредба против блокиране на колелата:
 Протокол No ...
 3. Проверки на експлоатационните показатели
 3.1.
 Ремаркето изпълнява изискванията от приложение 4, точки 3.1.2 и 1.2.7 (ефективност при студена работна спирачка)
 да/не (1)
 3.2.
 Ремаркето изпълнява изискванията от приложение 4, точка 3.2 (ефективност при студена ръчна спирачка)
 да/не (1)
 3.3.
 Ремаркето изпълнява изискванията от приложение 4, точка 3.3 (ефективност на аварийно/автоматично спиране)
 да/не (1)
 3.4.
 Ремаркето изпълнява изискванията от приложение 10, точка 3.3 (ефективност в случай на неизправност на системата за разпределяне на спирачните усилия)
 да/не (1)
 3.5.
 Ремаркето изпълнява изискванията от точка 5.2.2.14.1 от настоящото правило (спирачна ефективност в случай на изтичане в допълнителното оборудване))
 да/не (1)
 3.6.
 Ремаркето изпълнява изискванията от приложение 13, (система против блокиране на колелата)
 да/не (1)
 (1) Ненужното се зачерква.
 ПРИЛОЖЕНИЕ 3
 ОФОРМЛЕНИЕ НА МАРКИРОВКИТЕ ЗА ОДОБРЕНИЕ
 ОБРАЗЕЦ А
 (вж. точка 4.4 от настоящото правило)
 Горепоказаната маркировка за одобрение, поставена на превозно средство, показва, че съответният тип превозно средство е одобрен по отношение на спирането в Обединеното кралство (E11) съгласно Правило No 13 с одобрение No 112439. Номерът указва, че одобрението е издадено в съответствие с изискванията на Правило No 13 с включена серия от изменения 11. За превозни средства от категории M2 и M3 маркировката означава, че съответният тип превозно средство е преминало изпитването от тип II.
 ОБРАЗЕЦ Б
 (вж. точка 4.5 от настоящото правило)
 Горепоказаната маркировка за одобрение, поставена на превозно средство, показва, че съответният тип превозно средство е одобрен по отношение на спирането в Обединеното кралство (E11) съгласно Правило No 13. За превозни средства от категории M2 и M3 маркировката означава, че типът превозно средство е преминал изпитването от тип II.
 ОБРАЗЕЦ В
 (вж. точка 4.6 от настоящото правило)
 Горепоказаната маркировка за одобрение, поставена на превозно средство, показва, че съответният тип превозно средство е одобрен в Обединеното кралство (E11) съгласно правила No 13 и No 24 (1) (във второто правило коригираният коефициент на поглъщане е 1,30 m– 1).
 (1) Второто число е дадено само като пример.
 ПРИЛОЖЕНИЕ 4
 ИЗПИТВАНИЯ НА СПИРАНЕ И ЕФЕКТИВНОСТ НА СПИРАЧНИТЕ УРЕДБИ
 1. ИЗПИТВАНИЯ НА СПИРАНЕ
 1.1. Общи положения
 1.1.1. Предписаната за спирачните уредби ефективност се основава на спирачния път и/или на средното максимално достигнато отрицателно ускорение. Ефективността на спирачната уредба се определя чрез измерване на спирачния път по отношение на началната скорост на превозното средство и/или чрез измерване на средното максимално достигнато отрицателно ускорение.
 1.1.2. Спирачният път е разстоянието, което изминава превозното средство от момента, в който водачът започне да задейства органа за управление на спирачната уредба, до момента, в който превозното средство спре; началната скорост


text:
на превозното средство е скоростта в момента, в който водачът започва да задейства органа за управление на спирачната уредба; началната скорост на превозното средство не трябва да е по-малка от 98 % от предписаната за въпросното изпитване.
 Средното максимално достигнато отрицателно ускорение dm се изчислява като отрицателно ускорение, усреднено с отчитане на разстоянието в интервала от vb до ve, по следната формула:
 Където:
 vo
 =
 начална скорост (km/h),
 vb
 =
 скорост на превозното средство при 0,8 vo в km/h,
 ve
 =
 скорост на превозното средство при 0,1 vo в km/h,
 sb
 =
 изминато разстояние между vo и vb в метри,
 se
 =
 изминато разстояние между vo и ve в метри.
 Скоростта и разстоянията се определят с помощта на измервателни уреди с грешка ± 1 % при предписаната скорост за изпитанието. Средното максимално достигнато отрицателно ускорение може да се определи по други методи, различни от измерването на скорост и разстояние; в този случай средното максимално достигнато отрицателно ускорение се определя с точност в границите на ± 3 %.
 1.2. За одобряването на типа на всяко превозно средство, спирачната ефективност се измерва по време на пътни изпитвания, които се провеждат при следните условия:
 1.2.1.
 Масата на превозното средство трябва да е равна на предписаната за съответния тип изпитване и се посочва в протокола от изпитването.
 1.2.2.
 Изпитването се провежда при скоростите, които са предписани за всеки тип изпитване; ако максималната проектна скорост на превозното средство е по-ниска от предписаната за изпитването, то се провежда при максималната конструктивна скорост на превозното средство.
 1.2.3.
 По време на изпитванията, силата, приложена към органа за управление на спирачната уредба с цел постигане на предписаната ефективност, не трябва да надвишава максималната сила, определена за изпитваната категория превозно средство.
 1.2.4.
 Повърхността на пътя трябва да осигурява добро сцепление, освен ако в съответните приложения не е предписано друго.
 1.2.5.
 Изпитванията се провеждат, когато няма вятър, който може да повлияе на резултатите.
 1.2.6.
 При започване на изпитванията гумите трябва да са студени, а налягането в тях да съответства на предписаното за действителния носен от колелата товар при неподвижно превозно средство.
 1.2.7.
 Предписаната ефективност се постига без блокиране на колелата, без отклонение на превозното средство от курса му и без наличие на необичайни вибрации (1).
 1.2.8.
 За превозни средства, задвижвани изцяло или частично от постоянно свързан към колелата електродвигател (електродвигатели), всички изпитвания трябва да се извършват със зацепен съединител.
 1.2.9.
 За превозните средства, описани в точка 1.2.8 и оборудвани с електрическа уредба за рекуперативно спиране от категория А, изпитванията за поведението на превозното средство, определени в точка 1.4.3.1 от настоящото приложение, трябва да се извършват върху път с нисък коефициент на сцепление (както е определено в точка 5.2.2 от приложение 13); Максималната скорост при изпитването не трябва да надвишава максималната скорост на изпитване, посочена в точка 5.3.1 от приложение 13 за повърхност с ниско сцепление и съответната категория превозно средство.
 1.2.9.1.
 Освен това, за превозни средства, оборудвани с електрическа уредба за рекуперативно спиране от категория А, преходните режими като смяна на предавките или отпускане на педала на газта, не трябва да


text:
влияят върху поведението на превозното средство при условията за изпитване, описани в точка 1.2.9 по-горе.
 1.2.10.
 При изпитванията, предвидени в точки 1.2.9 и 1.2.9.1 по-горе, не се допуска блокиране на колелата. Допуска се обаче корекция на посоката на движението чрез кормилното управление, ако ъгълът на завъртане на волана през първите 120 s е в рамките на 2° и общо не надвишава 240°.
 1.2.11.
 При изпитване на спирачната ефективност на превозно средство с електрическо задействане на работните спирачки, което се захранва с енергия от тягови акумулаторни батерии (или спомагателна акумулаторна батерия), които получават енергия само от независима външна система за зареждане, степента на зареждане на тези батерии средно взето не трябва да бъде с повече от 5 % над нивото, при което трябва да се подава предупреждението за неизправност на спирачките, предписано в точка 5.2.1.27.6.
 Ако това предупреждение се подаде, по време на изпитванията акумулаторните батерии могат да се дозареждат за поддържане на необходимата степен на зареждане.
 1.3. Поведение на превозното средство при спиране
 1.3.1. По време на спирачни изпитвания, и в частност при тези с висока скорост, се проверява общото поведение на превозното средство при спиране.
 1.3.2. Поведение на превозното средство при спиране върху път с ниско сцепление. Поведението на превозни средства от категории M2, M3, N1, N2, N3, O2, O3 и O4 при спиране върху път с ниско сцепление трябва да отговаря на съответните изисквания от приложение 10 и/или приложение 13 към настоящото правило.
 1.3.2.1. В случай на спирачна уредба съгласно точка 5.2.1.7.2, когато спирането на дадена(и) ос(и) се осигурява от повече от един източник на спирачен момент и всеки отделен източник може да се регулира по отношение на другия (другите), превозното средство трябва да удовлетворява изискванията от приложение 10 или, като алтернатива, приложение 13 при всички взаимодействия, които са допустими съгласно неговата стратегия за управление (2).
 1.4. Изпитване от тип 0 (нормално изпитване на ефективност при студени спирачки)
 1.4.1. Общи положения
 1.4.1.1. Спирачките трябва да са студени; приема се, че спирачката е студена, когато температурата, измерена върху диска или от външната страна на барабана, е под 100 °С.
 1.4.1.2. Изпитването се провежда при следните условия:
 1.4.1.2.1.
 Превозното средство трябва да е с товар, като разпределението на масата му между осите трябва да бъде обявеното от производителя; когато са предвидени няколко варианта на натоварване на осите, разпределението на максималната маса между осите трябва да бъде такова, че масата върху всяка ос да е пропорционална на допустимата максимална маса за всяка ос; в случай на седлови влекачи на полуремаркета натоварването може да е преразпределено приблизително на половината разстояние между местоположението на цапфата в резултат на горепосочените условия за натоварване и осевата линия на задната(ите) ос(и).
 1.4.1.2.2.
 Всяко изпитване се повтаря върху превозно средство без товар. В случай на моторни превозни средства, на предната седалка, освен водача, може да има втори човек, който да отбелязва резултатите от изпитването.
 В случай на седлови влекач, изпитванията без товар се провеждат само за седловия влекач без полуремаркето с товар, съответстващ на масата на седловото устройство. То включва и товар, равен на този на резервното


text:
колело, когато то е включено в стандартната спецификация на превозното средство.
 В случай на превозно средство, представено като шаси-кабина, може да се добави допълнителен товар, симулиращ масата на каросерията, при което този товар не може да надвишава минималната маса, обявена от производителя в приложение 2 към настоящото правило.
 В случай на превозно средство, оборудвано с електрическа уредба за рекуперативно спиране, изискванията зависят от категорията на уредбата:
 категория A: при изпитване от тип 0 не се допуска използването на какъвто и да е друг орган за управление на електрическото рекуперативно спиране, с който е снабдено превозното средство;
 категория Б: приносът на електрическата уредба за рекуперативно спиране в създаването на спирачното усилие не трябва да надвишава минималното ниво, гарантирано от конструкцията на уредбата.
 Приема се, че това изискване е удовлетворено, ако степента на зареждане на акумулаторните батерии е една от следните степени (3), когато тя се определя по метода, изложен в допълнението към настоящото приложение:
 а)
 максималната степен на зареждане, препоръчана от производителя, според посоченото в спецификациите на превозното средство; или
 б)
 степен не по-ниска от 95 % от нивото на пълно зареждане, когато производителят не е дал конкретна препоръка; или
 в)
 максималната степен, осигурена от автоматичното регулиране на зареждането на превозното средство, или
 г)
 когато изпитванията се провеждат без компонента на рекуперативно спиране, независимо от състоянието на зареждане на акумулаторните батерии.
 1.4.1.2.3.
 Предписаните граници за минимална ефективност, както при изпитвания на превозни средства с товар, така и на такива без товар, са посочени по-долу за всяка категория превозни средства; превозното средство трябва да отговаря както на предписания спирачен път, така и на предписаното за съответната категория превозни средства средно максимално достигнато отрицателно ускорение, но може да не е необходимо действително да се измерват и двата параметъра.
 1.4.1.2.4.
 Пътят трябва да бъде хоризонтален.
 1.4.2. Изпитване тип 0 при незацепен съединител
 Изпитването трябва да се провежда при предписаната скорост, като посочените във връзка с това стойности могат да се променят в определени допустими граници. Трябва да се постигне предписаната за всяка категория минимална ефективност.
 1.4.3. Изпитване от тип 0 при зацепен съединител
 1.4.3.1. Също така изпитванията трябва да се провеждат при различна скорост, като се започне от най-ниската, равна на 30 % от максималната скорост на превозното средство, и се завърши с най-високата — равна на 80 % от тази скорост. Когато превозното средство е оборудвано с ограничител на скоростта, то ограничената от него скорост се приема за максимална скорост на превозното средство. Измерват се действителните максимални стойности на ефективността и поведението на превозното средство се записва в протокола от изпитването. Седловите влекачи за полуремаркета, които са натоварени по специален начин, за да се симулират ефектите на полуремарке с товар, не трябва да се изпитват при скорост над 80 km/h.
 1.4.3.2. Провеждат се допълнителни изпитвания със зацепен съединител при скоростите, които са предписани за категорията, към която принадлежи превозното средство. Трябва да се постигне предписаната за всяка категория минимална ефективност. Седловите влекачи на полуремаркета, които са натоварени по специален начин, за да се симулират ефектите на полуремарке с товар, не трябва да се


text:
изпитват при скорост над 80 km/h.
 1.4.4. Изпитване от тип 0 за превозно средство от категория О, оборудвано с пневматични спирачки
 1.4.4.1. Ефективността на спиране на ремаркето може да се изчисли или въз основа на интензивността на спиране на влекача плюс ремаркето и тягата, измерена върху прикачното устройство, или в някои случаи, въз основа на интензивността на спиране на влекача плюс ремаркето, когато се задейства спирането само на ремаркето. По време на спирачното изпитване двигателят на влекача не трябва да е зацепен.
 В случай че е задействано спирането само на ремаркето, за ефективност на спиране се приема средното максимално достигнато отрицателно ускорение, за да може да се отчете допълнителната маса, която се задържа при използване само на спирачката на ремаркето.
 1.4.4.2. С изключение на случаите по точки 1.4.4.3 и 1.4.4.4 от настоящото приложение, за да се определи интензивността на спиране на ремаркето, е необходимо да се измери интензивността на спиране на теглещото превозно средство заедно с ремаркето и натискът в теглително-прикачното устройство. Теглещото превозно средство трябва да отговаря на изискванията, изложени в приложение 10 към настоящото правило по отношение на зависимостта между отношението TM/PM и налягането pm. Интензивността на спиране на ремаркето се изчислява по следната формула:
 Където:
 zR
 =
 интензивност на спиране на ремаркето,
 zR+M
 =
 интензивност на спиране на теглещото превозно средство с ремаркето,
 D
 =
 натиск в теглително-прикачното устройство;
 (теглителна сила: + D),
 (сила на натиск: – D),
 PR
 =
 обща нормална статична реакция между пътната повърхност и колелата на ремаркето (приложение 10).
 1.4.4.3. Ако ремаркето е със спирачна уредба с непрекъснато или полунепрекъснато действие и налягането в спирачните изпълнителни механизми остава непроменено по време на спиране, независимо от преразпределянето на динамичните товари между осите и в случай на полуремаркета, може да се извърши спиране само на ремаркето. Интензивността на спиране на ремаркето се изчислява по следната формула:
 Където:
 R
 =
 стойност на съпротивлението при търкаляне = 0,01,
 PM
 =
 обща нормална статична реакция между пътната повърхност и колелата на теглещите превозни средства за ремаркета (приложение 10).
 1.4.4.4. Като алтернатива, оценката на интензивността на спиране на ремаркето може да се извърши, като спира само то. В този случай достигнатото налягане трябва да е същото като измереното в спирачните изпълнителни механизми при спиране на състава от превозни средства.
 1.5. Изпитване от тип I (изпитване за загуба на ефективност)
 1.5.1. С многократно задействане на спирачките
 1.5.1.1. Работната спирачна уредба на всички моторни превозни средства се изпитва чрез неколкократно последователно задействане и освобождаване на спирачките за определено време с превозно средство с товар, в съответствие с посочените в таблицата по-долу условия:
 Категория превозно средство:
 Условия
 v1 [km/h]
 v2 [km/h]
 Δt [s]
 n
 M2
 80 % vmax ≤ 100
 1/2 v1
 55
 15
 N1
 80 % vmax ≤ 120
 1/2 v1
 55
 15
 M3, N2, N3
 80 % vmax ≤ 60
 1/2 v1
 60
 20
 Където:
 v1
 =
 Начална скорост при започване на спирането
 v2
 =
 скорост в края на спирането
 vmax
 =
 максималната скорост на превозното средство,
 n
 =
 Брой задействания на спирачката
 Δt
 =
 продължителност на един спирачен цикъл:


text:
времето между началото на едно прилагане на спирачката до началото на следващото.
 1.5.1.2. Ако характеристиките на превозното средство не позволяват предписания период от време за Δt, продължителността може да се увеличи; във всеки случай, освен времето, необходимо за спиране и ускоряване на превозното средство, за стабилизиране на скоростта v1 трябва да се предвиди период от 10 s за всеки цикъл.
 1.5.1.3. При тези изпитвания силата, която се прилага върху органа за управление, трябва да бъде настроена така, че при първото задействане на спирачките, да се постигне средно максимално достигнато отрицателно ускорение 3 m/s2. тази сила трябва да остава постоянна по време на последващите задействания на спирачката.
 1.5.1.4. По време на задействането на спирачките трябва да е постоянно включено най-високото предавателно отношение (с изключение на свръхдиректната предавка и т.н.).
 1.5.1.5. За увеличаване на скоростта след спирането предавателната кутия трябва да се използва по начин, по който скоростта v1 да се достигне за възможно най-кратко време (с максималното ускорение, което позволяват двигателят и предавателната кутия).
 1.5.1.6. За превозни средства без достатъчна автономност за изпълнение на циклите за нагряване на спирачките, изпитванията трябва да се провеждат, като предписаната скорост се постигне преди първото спиране, а след това като се използва максималното възможно ускоряване за увеличаване на скоростта и като се правят последователни спирания при скоростта, достигната в края на всеки цикъл с продължителност, посочена за съответната категория превозно средство в точка 1.5.1.1 по-горе.
 1.5.1.7. В случай на превозни средства, оборудвани с устройство за автоматично регулиране на спирачката, регулирането ѝ, преди провеждане на посоченото по-горе изпитване от тип I, трябва да се извършва по съответния начин:
 1.5.1.7.1.
 В случай на превозни средства, оборудвани с пневматични спирачки, регулировката на спирачките трябва да е такава, че устройството за автоматичното им регулиране да може да функционира. За тази цел ходът на изпълнителния механизъм трябва да бъде регулиран така, че:
 so ≥ 1,1 × sre-adjust
 (горната граница не трябва да надвишава стойността, препоръчана от производителя)
 Където:
 sre-adjust е ходът след регулирането съгласно спецификацията на производителя на устройството за автоматично регулиране на спирачката, т.е., ходът от началото на регулирането на работната хлабина на спирачката с налягане в изпълнителния механизъм 15 % от работното налягане на спирачната уредба, но не по-малко от 100 kPa.
 Когато, съгласувано с техническата служба, се смята за нецелесъобразно да се измерва ходът на изпълнителния механизъм, първоначалната настройка трябва да се съгласува с техническата служба.
 Спирачката трябва да се задейства 50 пъти последователно при посоченото по-горе условие с налягане в изпълнителния механизъм 30 % от работното налягане на спирачната уредба, но не по-малко от 200 kPa. Това трябва да бъде последвано от еднократно задействане на спирачката при налягане в изпълнителния механизъм > 650 kPa.
 1.5.1.7.2.
 Смята се, че в случай на превозни средства, оборудвани с хидравлични дискови спирачки, не са необходими изисквания за регулирането им.
 1.5.1.7.3.
 В случай на превозни средства, оборудвани с хидравлични барабанни спирачки, спирачките се регулират съгласно посоченото от производителя.
 1.5.1.8. В случай на превозни средства, оборудвани с електрическа уредба за рекуперативно спиране от категория В, в началото на изпитването степента на зареждане


text:
на акумулаторните батерии на превозното средство трябва да бъде такава, че приносът на електрическа уредба за рекуперативно спиране при създаването на спирачното усилие не трябва да надвишава минималното ниво, гарантирано от конструкцията на уредбата.
 Смята се, че това изискване е удовлетворено, ако степента на зареждане на акумулаторните батерии е една от степените, изброени в четвъртата алинея от точка 1.4.1.2.2 по-горе.
 1.5.2. С непрекъснато спиране
 1.5.2.1. Работните спирачки на категории O2 и O3 (когато ремарке от категория O3 не е преминало като алтернатива изпитване от тип III в съответствие с точка 1.7 от настоящото приложение) се изпитват така, че при превозно средство с товар подадената енергия да е равна на отчетената за същия период от време с превозно средство с товар, управлявано със средна скорост 40 km/h по 7 % наклон надолу на разстояние 1,7 km.
 1.5.2.2. Изпитването може да се провежда на хоризонтален път, като ремаркето се тегли от теглещо превозно средство; по време на изпитването силата, прилагана върху органа за управление, се настройва така, че съпротивлението на ремаркето да остане постоянно (7 % от максималния товар върху осите на ремаркето на място). Ако наличната мощност за теглене е недостатъчна, изпитването може да се проведе при по-ниска скорост, но на по-голямо разстояние, както е показано в следната таблица:
 Скорост (km/h)
 Разстояние (m)
 40
 1 700
 30
 1 950
 20
 2 500
 15
 3 100
 1.5.2.3. В случай на ремаркета, оборудвани с устройство за автоматично регулиране на спирачката, регулирането на спирачките преди провеждане на предписаното по-горе изпитване от тип I трябва да бъде извършено съгласно процедурата, изложена в точка 2.5.4.
 1.5.3. Ефективност в горещо състояние
 1.5.3.1. В края на изпитването от тип I (изпитването, описано в точка 1.5.1 или в точка 1.5.2 от настоящото приложение), ефективността на работната спирачна уредба в горещо състояние се измерва при същите условия (и по-конкретно при постоянна сила върху органа за управление, не по-голяма от средната действително използвана сила), като тези за изпитване от тип 0 с незацепен съединител (температурните условия могат да бъдат различни).
 1.5.3.1.1. За моторни превозни средства ефективността в горещо състояние не трябва да бъде по-малка от 80 % от предписаната стойност, нито по-малка от 60 % от стойността, регистрирана при изпитване тип 0 с незацепен съединител.
 1.5.3.1.2. За превозни средства, оборудвани с електрическа уредба за рекуперативно спиране от категория А, при задействанията на спирачката трябва да е постоянно включена най-високата предавка и да не се използва отделен електрически орган за управление на рекуперативното спиране, ако има такъв.
 1.5.3.1.3. В случай на превозни средства, оборудвани с електрическа уредба за рекуперативно спиране от категория В, след изпълнението на циклите за загряване съгласно точка 1.5.1.6 от настоящото приложение, изпитването на ефективността при нагрети спирачки трябва да се проведе при максималната скорост, която може да бъде достигната от превозното средство в края на циклите за загряване на спирачките, освен ако може да бъде достигната скоростта, посочена в точка 1.4.2 от настоящото приложение.
 За сравнение по-късно трябва да се проведе повторно изпитване от тип 0 при студени спирачки при същата скорост и при същия принос на електрическа


text:
уредба за рекуперативно спиране в създаването на спирачно усилие, съответстващо на подходяща степен на зареждане на акумулаторната батерия, като тази, която е била налице по време на изпитването на ефективността в горещо състояние.
 Допуска се допълнително привеждане на спирачните накладки към желаните условия преди извършването на това повторно изпитване тип 0 за сравняване на ефективността при студени спирачки с постигнатите стойности при изпитването на ефективност при горещи спирачки спрямо критериите от точки 1.5.3.1.1 и 1.5.3.2 от настоящото приложение.
 Изпитванията могат да се проведат без участието на рекуперативното спиране. В такъв случай не се прилага изискването за състоянието на зареждане на акумулаторната батерия.
 1.5.3.1.4. В случай обаче на ремаркета с горещи спирачки при изпитване със скорост 40 km/h усилието при периферията на колелата трябва да е не по-малко от 36 % от максималното натоварване на колелата при неподвижно превозно средство, нито по-малко от 60 % от стойността, регистрирана при изпитване от тип 0 при същата скорост.
 1.5.3.2. В случай на моторно превозно средство, което удовлетворява посоченото в точка 1.5.3.1 по-горе изискване за ефективност от 60 %, но не отговаря на посоченото в същата точка 1.5.3.1 изискване за ефективност от 80 %, може да се проведе допълнително изпитване на ефективността при горещи спирачки, като се използва усилие върху органа за управление, не по-голямо от посоченото за съответната категория превозно средство в точка 2 от настоящото приложение. Резултатите от двете изпитвания се вписват в протокола от изпитванията.
 1.5.4. Изпитване на свободен ход
 В случай на моторни превозни средства, оборудвани с устройство за автоматично регулиране на спирачката, след завършване на изпитванията, определени в точка 1.5.3 по-горе, трябва да се даде възможност спирачките да се охладят до температура, представителна за температурата на студена спирачка (т.e., ≤ 100 °C) и да се провери дали превозното средство разполага със свободен ход, като изпълнява едно от следните условия:
 а)
 колелата се движат свободно (т.е. могат да се въртят на ръка);
 б)
 установено е, че когато превозното средство се движи с постоянна скорост v = 60 km/h с незадействани спирачки, асимптотичната температура не трябва да надвишава нарастване от 80 °C за температурата на диска/барабана; тогава остатъчните спирачни моменти се смятат за приемливи.
 1.6. Изпитване от тип II (изпитване при движение по наклон надолу)
 1.6.1. Натоварените моторни превозни средства трябва да се изпитват така, че подадената енергия да е равна на отчетената за същия период от време с превозно средство с товар, управлявано със средна скорост 30 km/h по 6 % наклон надолу на разстояние 6 km, като лостът за превключване на предавките е включен и се използва допълнителната спирачна уредба, ако превозното средство е оборудвано с такава. Включената предавка трябва да е такава, че честотата на въртене на двигателя (min– 1) да не надвишава максималната стойност, предписана от производителя.
 1.6.2. За превозни средства, при които енергията се поглъща само от спирачното действие на двигателя, се допуска отклонение от ± 5 km/h за разрешената средна скорост, като трябва да е включена предавката, която дава възможност за стабилизиране на скоростта на най-близката стойност до 30 km/h при 6 % наклон надолу.


text:
Ако ефективността на спирачното действие само на двигателя се определя чрез измерване на отрицателното ускорение, достатъчно е измереното средно отрицателно ускорение да е най-малко 0,5 m/s2.
 1.6.3. В края на изпитването ефективността на работната спирачна уредба при горещи спирачки трябва да се измерва при същите условия, както при изпитване от тип 0 с незацепен съединител (температурните условия могат да бъдат различни). Тази ефективност при горещи спирачки трябва да осигурява спирачен път, който не надвишава посочените по-долу стойности, и средно максимално достигнато отрицателно ускорение не по-малко от посочените по-долу стойности при използване на усилие върху органа за управление, което не надвишава 70 daN:
 категория M3
 0,15 v + (1,33 v2/130) (вторият член съответства на средно максимално постигнато отрицателно ускорение dm = 3,75 m/s2);
 категория N3:
 0,15 v + (1,33 v2/115) (вторият член съответства на средно максимално постигнато отрицателно ускорение dm = 3,3 m/s2.
 1.6.4. Превозните средства, посочени в точки 1.8.1.1, 1.8.1.2 и 1.8.1.3 по-долу, вместо изпитване от тип II, трябва да се подложат на описаното в точка 1.8 изпитване от тип IIА.
 1.7. Изпитване от тип III (изпитване за понижаването на ефективността при превозни средства с товар от категории О4 или като алтернатива О3).
 1.7.1. Изпитване в пътни условия
 1.7.1.1. Регулирането на спирачките преди провеждане на посоченото по-долу изпитване от тип III трябва да бъде извършено съгласно следните процедури:
 1.7.1.1.1.
 В случай на ремаркета, оборудвани с пневматични спирачки, регулировката на спирачките трябва да е е такава, че устройството за автоматичното им регулиране да може да функционира. За тази цел ходът на изпълнителния механизъм трябва да бъде регулиран така, че s0 ≥ 1,1 × sre-adjust (горната граница не трябва да надвишава стойността, препоръчана от производителя):
 Където:
 sre-adjust
 е ходът след повторното регулиране съгласно спецификацията на производителя на устройството за автоматично регулиране на спирачката, т.е., ходът от началото на регулирането на работната хлабина на спирачката при налягане в изпълнителния механизъм 100 kPa.
 Когато, съгласувано с техническата служба, се смята за нецелесъобразно да се измерва ходът на изпълнителния механизъм, първоначалната настройка трябва да се съгласува с техническата служба.
 Спирачката трябва да се задейства при посоченото по-горе условие 50 пъти последователно с налягане в изпълнителния механизъм 200 kPa. Това трябва да бъде последвано от еднократно задействане на спирачката при налягане в изпълнителния механизъм > 650 kPa.
 1.7.1.1.2.
 Смята се, че в случай на ремаркета, оборудвани с хидравлични дискови спирачки, не са необходими изисквания за регулирането им.
 1.7.1.1.3.
 В случай на ремаркета, оборудвани с хидравлични барабанни спирачки, спирачките се регулират съгласно посоченото от производителя.
 1.7.1.2. Условията за изпитване при пътни условия са следните:
 Брой задействания на спирачката
 20.
 Продължителност на един спирачен цикъл
 60 s
 Начална скорост при започване на спирането
 60 km/h
 Задействане на спирачката
 При тези изпитвания силата, която се прилага върху органа за управление, трябва да бъде настроена така, че при първото задействане на спирачките да се достигне средно максимално достигнато отрицателно ускорение 3 m/s2 в съответствие с масата PR на ремаркето при първото задействане на спирачката; тази сила трябва да остава постоянна по време на последващите задействания на спирачката.
 Интензивността на спиране


text:
на ремаркето се изчислява по формулата, дадена в точка 1.4.4.3 от настоящото приложение:
 Скоростта в края на спирането (приложение 11, допълнение 2, точка 3.1.5):
 Където:
 zR
 =
 интензивност на спиране на ремаркето,
 zR+M
 =
 интензивност на спиране на състава превозни средства (моторно превозно средство и ремарке),
 R
 =
 стойност на съпротивлението при търкаляне = 0,01,
 PM
 =
 обща нормална статична реакция между пътната повърхност и колелата на теглещото превозно средство на ремаркето (kg),
 PR
 =
 обща нормална статична реакция между пътната повърхност и колелата на ремаркето (N),
 P1
 =
 част от масата на ремаркето, носена от оста(осите), върху която(ито) не е приложено спирачно усилие (kg),
 P2
 =
 част от масата на ремаркето, носена от оста(осите), върху която(ито) е приложено спирачно усилие (kg),
 v1
 =
 начална скорост (km/h),
 v2
 =
 крайна скорост (km/h).
 1.7.2. Ефективност в горещо състояние
 В края на изпитването съгласно точка 1.7.1 ефективността на работната спирачна уредба при горещи спирачки се измерва при същите условия, както при изпитване от тип 0, но с различни температурни условия и като се започва с начална скорост 60 km/h. Спирачната сила при горещи спирачки в периферията на колелата не трябва да е по-малка от 40 % от максималния товар на колелата на място и не по-малка от 60 % от стойността, регистрирана при изпитването от тип 0 при същата скорост.
 1.7.3. Изпитване на свободен ход
 След завършване на изпитванията, описани в точка 1.7.2 по-горе, трябва да се даде възможност спирачките да се охладят до температура, представителна за температура на студена спирачка (т.e. ≤ 100 °C) и да се провери дали ремаркето може да има свободен ход, т.е., дали отговаря на едно от следните условия:
 а)
 колелата се движат свободно (т.е. могат да се въртят на ръка);
 б)
 установено е, че когато превозното средство се движи с постоянна скорост v = 60 km/h с незадействани спирачки, асимптотичната температура не трябва да надвишава нарастване от 80 °C за температурата на диска/барабана; тогава остатъчните спирачни моменти се смятат за приемливи.
 1.8. Изпитване от тип IIA (ефективност на допълнителните спирачки)
 1.8.1. На изпитване от тип IIА се подлагат превозни средства от следните категории:
 1.8.1.1.
 превозни средства от категория M3, които спадат към клас II, III или B, както е определено в Консолидираната резолюция за конструкцията на превозни средства (R.E.3).
 1.8.1.2.
 превозни средства от категория N3, за които е разрешено да теглят ремарке от категория O4. Ако максималната маса надвишава 26 t, масата при изпитването се ограничава на 26 t, а в случай че масата на превозно средство без товар надвишава 26 t, то тази маса се отчита чрез съответни изчисления.
 1.8.1.3.
 някои превозни средства, които са предмет на Спогодбата за международен превоз на опасни товари по шосе (ADR) (вж. приложение 5).
 1.8.2. Условия на изпитванията и изисквания за ефективност
 1.8.2.1. Ефективността на допълнителната спирачна уредба се изпитва при максимална маса на превозното средство или на състава превозни средства.
 1.8.2.2. Натоварените превозни средства се изпитват така, че подадената енергия да е равна на отчетената за същия период от време с превозно средство с товар, управлявано със средна


text:
скорост от 30 km/h по наклон от 7 % надолу на разстояние 6 km. По време на изпитването работната, допълнителната и ръчната спирачка не трябва да са задействани. Включената предавка трябва да е такава, че честотата на въртене на двигателя да не надвишава максималната стойност, предписана от производителя. Може да се използва интегрирана допълнителна спирачна уредба, когато тя е подходящо регулирана, така че да не се използва работната спирачна уредба; това може да се установи чрез проверка дали спирачките са студени, както е определено в точка 1.4.1.1 от настоящото приложение.
 1.8.2.3. За превозни средства, при които енергията се поглъща само от спирачното действие на двигателя, се допуска отклонение от ±5 km/h от разрешената средна скорост, като трябва да е включена предавката, която дава възможност за стабилизиране на скоростта на най-близката стойност до 30 km/h при 7 % наклон надолу. Ако ефективността само на спирачното действие на двигателя се определя чрез измерване на отрицателното ускорение, достатъчно е измереното средно отрицателно ускорение да е най-малко 0,6 m/s2.
 2. ЕФЕКТИВНОСТ НА СПИРАЧНИ УРЕДБИ НА ПРЕВОЗНИ СРЕДСТВА ОТ КАТЕГОРИИ M2, M3 И N
 2.1. Работна спирачна уредба
 2.1.1. Работните спирачни уредби на превозни средства от категории M2, M3 и N трябва да се изпитват при условията, показани в следната таблица:
 Категория
 M2
 M3
 N1
 N2
 N3
 Тип на изпитването
 0-I
 0-I-II или IIA
 0-I
 0-I
 0-I-II
 Изпитване тип 0 при незацепен съединител
 v
 60 km/h
 60 km/h
 80 km/h
 60 km/h
 60 km/h
 s ≤
 dm ≥
 5,0 m/s2
 Изпитване тип 0 при зацепен съединител
 v = 0,80 vmax, но не надвишава:
 100 km/h
 90 km/h
 120 km/h
 100 km/h
 90 km/h
 s ≤
 dm ≥
 4,0 m/s2
 F ≤
 70 daN
 Където:
 v
 =
 предписаната скорост на изпитване, km/h,
 s
 =
 спирачният път, m,
 dm
 =
 средното максимално достигнато отрицателно ускорение, m/s2,
 F
 =
 усилието върху спирачния педал, daN,
 vmax
 =
 максималната скорост на превозното средство, km/h.
 2.1.2. В случай на моторно превозно средство, за което е разрешено тегленето на ремарке без спирачки, минималната предписана за съответната категория превозни средства ефективност (за изпитване от тип 0 с незацепен съединител) се достига с прикаченото към моторното превозно средство ремарке без спирачки, като ремаркето без спирачки е натоварено до неговата максимална маса, обявена от производителя на моторното превозно средство.
 Ефективността на състава от превозни средства трябва да се потвърди чрез изчисляване на действително постигнатата максимална спирачна ефективност само от моторното превозно средство (с товар), без ремарке при изпитване тип 0, с незацепен съединител, като се използва следната формула (не са необходими реални изпитвания с прикачено ремарке без спирачки):
 Където:
 dM+R
 =
 изчисленото средно максимално постигнато отрицателно ускорение на моторното превозно средство с прикачено ремарке без спирачки, m/s2,
 dM
 =
 максималното средно достигнато отрицателно ускорение само на моторното превозно средство, постигнато при изпитване от тип 0 с незацепен съединител в m/s2,
 PM
 =
 маса на моторното превозно средство (без товар),
 PR
 =
 максималната маса на ремаркето без спирачки, което може да се прикачва, съгласно обявеното от производителя на моторното превозно средство.
 2.2. Спомагателна спирачна уредба
 2.2.1.


text:
Аварийната спирачна уредба, независимо от това, дали органът за управление, който я задейства, се използва и за други спирачни функции, трябва да осигурява дължина на спирачния път не по-голяма от посочените по-долу стойности и средно максимално достигано отрицателно ускорение, не по-малко от следните стойности:
 категории M2, M3
 0,15 v + (2v2/130) (вторият член съответства на средно максимално достигнато отрицателно ускорение dm = 2,5 m/s2)
 категория N:
 0,15 v + (2v2/115) (вторият член съответства на средно максимално достигнато отрицателно ускорение dm = 2,2 m/s2)
 2.2.2. Ако органът за управление е ръчен, предписаната ефективност се постига чрез прилагане на усилие върху органа за управление, което не трябва да надвишава 60 daN, като устройството за управление трябва да е разположено така, че водачът да може бързо и лесно да го достига.
 2.2.3. Ако органът за управление е крачен, предписаната ефективност се постига чрез прилагане на усилие върху органа за управление, което не трябва да надвишава 70 daN, като устройството за управление трябва да е разположено така, че водачът да може бързо и лесно да го задейства.
 2.2.4. Ефективността на аварийната спирачна уредба се проверява чрез изпитване от тип 0 с незацепен съединител и при следните начални скорости:
 M2 60 km/h
 M3 60 km/h
 N1: 70 km/h
 N2: 50 km/h
 N3: 40 km/h
 2.2.5. Изпитването на ефективност при аварийно спиране се провежда чрез симулиране на действително състояние на неизправност в работната спирачна уредба.
 2.2.6. За превозни средства, които имат електрически уредби за рекуперативно спиране, спирачната ефективност се проверява допълнително при следните два вида неизправности:
 2.2.6.1.
 при пълна неизправност на електрическата част от работната спирачка;
 2.2.6.2.
 в случай че състоянието на неизправност предизвиква подаване на максималното спирачно усилие, което може да се осигури от електрическата част.
 2.3. Ръчна спирачна уредба
 2.3.1. Ръчната спирачна уредба, дори и ако е комбинирана с една от другите спирачни уредби, трябва да може да задържа в неподвижно състояние превозно средство с товар по наклон 18 % нагоре или надолу.
 2.3.2. За превозни средства, за които е разрешено да се прикачва ремарке, ръчната спирачка на моторното превозно средство трябва да може да задържа състава превозни средства неподвижен при наклон 12 % нагоре или надолу.
 2.3.3. Ако органът за управление е ръчен, приложеното върху него усилие не трябва да надвишава 60 daN.
 2.3.4. Ако органът за управление е крачен, действащото върху него усилие не трябва да надвишава 70 daN.
 2.3.5. Допуска се ръчна спирачна уредба, която трябва да се задейства няколко пъти преди да постигне предписаната ефективност.
 2.3.6. За проверка на съответствието с изискването, определено в точка 5.2.1.2.4 от настоящото правило, трябва да се проведе изпитване от тип 0 с незацепен съединител при начална скорост на изпитване 30 km/h. Стойността на средното максимално достигнато отрицателно ускорение при задействане на органа за управление на ръчната спирачка и на отрицателното ускорение непосредствено преди спирането на превозното средство не трябва да е по-ниска от 1,5 m/s2. Изпитването трябва да се проведе при превозно средство без товар.
 Усилието, действащо върху органа за управление на спирането, не трябва да надвишава посочените стойности.
 2.4. Остатъчна спирачна ефективност след


text:
неизправност в задействането
 2.4.1. Остатъчната ефективност на работната спирачна уредба, в случай на неизправност в част от нейното задействане, трябва да осигурява спирачен път, който не надвишава посочените по-долу стойности, и средно максимално достигнато отрицателно ускорение не по-малко от посочените по-долу стойности, при прилагане на усилие върху органа за управление, което не надвишава 70 daN, когато се проверява чрез изпитване от тип 0 с незацепен съединител при следните начални скорости за съответната категория превозно средство:
 Спирачен път (m) и средно максимално достигнато отрицателно ускорение (dm) [m/s2]
 Категория превозно средство
 v
 [km/h]
 Спирачен път на Превозно средство С ТОВАР
 [m]
 dm
 [m/s2]
 Спирачен път на превозно средство БЕЗ ТОВАР
 [m]
 dm
 [m/s2]
 M2
 60
 0,15v + (100/30) · (v2/130)
 1,5
 0,15v + (100/25) · (v2/130)
 1,3
 M3
 60
 0,15v + (100/30) · (v2/130)
 1,5
 0,15v + (100/30) · (v2/130)
 1,5
 N1
 70
 0,15v + (100/30) · (v2/115)
 1,3
 0,15v + (100/25) · (v2/115)
 1,1
 N2
 50
 0,15v + (100/30) · (v2/115)
 1,3
 0,15v + (100/25) · (v2/115)
 1,1
 N3
 40
 0,15v + (100/30) · (v2/115)
 1,3
 0,15v + (100/30) · (v2/115)
 1,3
 2.4.2. Изпитването за остатъчна спирачна ефективност трябва да се извършва чрез симулиране на реални неизправности в работната спирачна уредба.
 3. ЕФЕКТИВНОСТ НА СПИРАЧНИ УРЕДБИ ЗА ПРЕВОЗНИ СРЕДСТВА ОТ КАТЕГОРИЯ О
 3.1. Работна спирачна уредба
 3.1.1. Предписание относно изпитванията на превозни средства от категория O1:
 Когато работната спирачна уредба е задължителна, ефективността на уредбата трябва да отговаря на изискванията, които са определени за превозни средства от категории O2 и O3.
 3.1.2. Разпоредби относно изпитванията на превозни средства от категория O2 и O3:
 3.1.2.1.
 Ако работната спирачна уредба е от тип с непрекъснато или полунепрекъснато действие, сумата на усилията, които действат на периферията на колелата със задействани спирачки, трябва да е най-малко х % от максималния товар върху колелото в неподвижно състояние, където х е със следните стойности:
 x [%]
 ремарке, с товар и без товар:
 50
 полуремарке, с товар и без товар:
 45
 ремарке със средна ос, с товар и без товар:
 50
 3.1.2.2.
 Ако на ремаркето е монтирана пневматична спирачна уредба, по време на изпитването на спиране, налягането в захранващия въздухопровод не трябва да е по-голямо от 700 kPa, а големината на сигнала в линията за управление, в зависимост от монтирането, не трябва да надвишава следните стойности:
 а)
 650 kPa в пневматичната линия за управление;
 б)
 Зададена цифрова стойност, съответстваща на 650 kPa (съгласно определението в ISO 11992: 2003, включително в ISO 11992-2: 2003 и в неговото изменение 1:2007) в линията за електрическо управление.
 Скоростта на изпитване е 60 km/h. За сравняване на резултатите от изпитване от тип I, трябва да се проведе допълнително изпитване с ремарке с товар при скорост 40 km/h.
 3.1.2.3.
 Ако спирачната уредба е от инерционен тип, тя трябва да съответства на изискванията от приложение 12 към настоящото правило.
 3.1.2.4.
 Освен това, превозните средства трябва да бъдат подложени на изпитвания от тип I или като алтернатива от тип III в случай на ремарке от категория О3.
 3.1.2.5.
 При изпитване от тип I или тип III


text:
на полуремарке масата, която се спира от оста (осите) му, трябва да съответства на максималния товар (товари) върху оста (осите) (не се включва натоварването на цапфата).
 3.1.3. Разпоредби относно изпитванията на превозни средства от категория O4:
 3.1.3.1.
 Ако работната спирачна уредба е от тип с непрекъснато или полунепрекъснато действие, сумата на усилията, които действат на периферията на колелата със задействани спирачки, трябва да е най-малко х % от максималния товар върху колелото в неподвижно състояние, където х е със следните стойности:
 x [%]
 ремарке, с товар и без товар:
 50
 полуремарке, с товар и без товар:
 45
 ремарке със средна ос, с товар и без товар:
 50
 3.1.3.2.
 Ако на ремаркето е монтирана пневматична спирачна уредба, по време на изпитването на спиране налягането в линията за управление не трябва да надвишава 650 kРa, а налягането в захранващия въздухопровод не трябва да е не по-голямо от 700 kРa. Скоростта на изпитване е 60 km/h.
 3.1.3.3.
 Освен това тези превозни средства трябва да се подложат на изпитване от тип III.
 3.1.3.4.
 При изпитване от тип III на полуремарке масата, която се спира от оста(осите) му, трябва да съответства на максималното натоварване (натоварвания) върху оста(осите).
 3.2. Ръчна спирачна уредба
 3.2.1. Спирачката за паркиране, с която е оборудвано ремаркето, трябва да може да задържа ремаркето с товар неподвижно, когато е отделено от теглещото превозно средство, при наклон 18 % нагоре или надолу. Приложеното върху органа за управление усилие не трябва да надвишава 60 daN.
 3.3. Автоматична спирачна уредба
 3.3.1. При изпитване на превозно средство с товар със скорост 40 km/h, ефективността на автоматичното спиране в случай на неизправност, описана в точка 5.2.1.18.3 от настоящото правило, не трябва да е по-малка от 13,5 % от максималното натоварване на колелото в неподвижно състояние. При нива на ефективност над 13,5 % се допуска блокиране на колелата.
 4. ВРЕМЕ НА РЕАГИРАНЕ
 4.1. Когато превозното средство е оборудвано с работна спирачна уредба, която се задейства изцяло или частично от източник на енергия, различен от мускулната сила на водача, трябва да са удовлетворени следните изисквания:
 4.1.1.
 При рязко спиране времето, изминало от момента на началното задействане на устройството за управление до момента, когато спирачното усилие на най-неблагоприятно разположената ос достигне стойност, съответстваща на предписаната ефективност, не трябва да надвишава 0,6 s.
 4.1.2.
 В случай на превозни средства, оборудвани с пневматични спирачни уредби, се приема, че изискванията от точка 1.1 по-горе са удовлетворени, ако превозното средство съответства на предписанията от приложение 6 към настоящото правило.
 4.1.3.
 В случай на превозни средства, оборудвани с хидравлични спирачни уредби, се приема, че изискванията от точка 3.1.1 са удовлетворени, ако при рязко спиране отрицателното ускорение на превозното средство или налягането в най-неблагоприятно разположения спирачен цилиндър достигне стойност, съответстваща на предписана ефективност, в рамките на 0,6 s.
 (1) Допуска се колелата да блокират само когато това е изрично указано.
 (2) Производителят трябва да предостави на техническата служба семейството криви на спиране, които са допустими съгласно стратегията за автоматично управление. Тези криви могат да бъдат проверени от техническата служба.
 (3) Със съгласието на техническата служба не се


text:
изисква оценка на степента на зареждане за превозни средства, които имат бордови източник на енергия за зареждане на тяговите акумулаторни батерии и средство за регулиране на тяхната степен на зареждане.
 Допълнение
 Процедура за контрол на степента на зареждане на акумулаторната батерия
 Тази процедура се прилага за акумулаторни батерии на превозни средства, използвани за задвижване и рекуперативно спиране.
 Тази процедура изисква използването на електромер за постоянен ток в двете посоки или амперчас-метър за постоянен ток в двете посоки
 1. ПРОЦЕДУРА
 1.1. Ако акумулаторните батерии са нови или са съхранявани продължително време, те трябва да се подложат на циклично зареждане и разреждане, както е препоръчано от производителя. След завършване на циклите трябва да бъде предвиден период за престояване при температурата на околната среда, не по-малък от 8 часа.
 1.2. Пълното зареждане трябва да се постигне, като се използва препоръчаната от производителя процедура на зареждане.
 1.3. По време на провеждането на изпитванията на спиране от точки 1.2.11, 1.4.1.2.2, 1.5.1.6 и 1.5.3.1.3 от приложение 4, трябва да се запише енергията във Wh., консумирана от тяговите двигатели и генерирана от уредбата за рекуперативно спиране, като обща текуща сума, която след това да бъде използвана за определяне на степента на зареждане в началото и в края на конкретно изпитване.
 1.4. За възпроизвеждане на степента на зареждане на акумулаторните батерии при сравнителни изпитвания, като тези по точка 1.5.3.1.3 от приложение 4, батериите трябва или да се дозареждат до тази степен, или да се зареждат до по-висока степен и да се разреждат при постоянен товар при приблизително постоянна мощност за достигане на необходимата степен на зареждане. Като алтернативен вариант, за превозни средства само с електрозадвижване с акумулаторно захранване степента на зареждане може да се регулира посредством експлоатацията на превозното средство. Изпитванията, които се провеждат с частично заредена акумулаторна батерия в началото, трябва да започват веднага след като е достигната желаната степен на зареждане.
 ПРИЛОЖЕНИЕ 5
 ДОПЪЛНИТЕЛНИ ПРЕДПИСАНИЯ, ПРИЛОЖИМИ КЪМ НЯКОИ ПРЕВОЗНИ СРЕДСТВА, ПОСОЧЕНИ В ЕВРОПЕЙСКАТА СПОГОДБА ЗА МЕЖДУНАРОДЕН ПРЕВОЗ НА ОПАСНИ ТОВАРИ ПО ШОСЕ (ADR)
 1. ОБХВАТ
 Настоящото приложение се прилага за някои превозни средства, които са предмет на раздел 9.2.3 от приложение Б към Европейската спогодба за международен превоз на опасни товари по шосе (ADR).
 2. ИЗИСКВАНИЯ
 2.1. Общи разпоредби
 Моторните превозни средства и ремаркетата, предназначени за използване като транспортни единици за опасни товари, трябва да изпълняват всички съответни изисквания на настоящото приложение. Освен това по целесъобразност се прилагат следните технически разпоредби:
 2.2. Система против блокиране на колелата на ремаркетата
 2.2.1. Ремаркетата от категория O4 трябва да бъдат оборудвани със системи против блокиране на колелата от категория А, определени в приложение 13 от настоящото правило.
 2.3. Допълнителна спирачна уредба
 2.3.1. На моторните превозни средства с максимална маса над 16 t или за които е разрешено да теглят ремарке от категория O4, трябва да бъде монтирана допълнителна спирачна уредба съгласно точка 2.15 от настоящото правило, която съответства на следните изисквания:
 2.3.1.1.
 Разположението на органа за управление на допълнителната спирачка трябва да се определя от описанието в точки 2.15.2.1 — 2.15.2.3 от настоящото правило.
 2.3.1.2.
 В случай на електрическа


text:
неизправност в системата против блокиране на колелата трябва автоматично да се изключват интегрираните или комбинирани допълнителни спирачни уредби.
 2.3.1.3.
 Ефективността на допълнителната спирачна уредба трябва да се контролира от системата против блокиране на колелата по такъв начин, че оста (осите), подложена на спиране чрез допълнителната спирачна уредба, да не може да се блокира от тази система при скорост над 15 km/h. Това изискване обаче не се прилага за частта от спирачната уредба, съставлявана от нормалното спирачно действие на двигателя.
 2.3.1.4.
 Допълнителната спирачна уредба трябва да съдържа няколко степени на ефективност, включително ниска степен, подходяща за превозно средство без товар. Когато допълнителната спирачна уредба на моторно превозно средство се осигурява чрез двигателя, трябва да се предвиди чрез различните предавателни числа да се осигуряват различни степени на ефективност.
 2.3.1.5.
 Ефективността на допълнителната спирачна уредба трябва да бъде такава, че да изпълнява изискванията от точка 1.8 от приложение 4 към настоящото правило (изпитване от тип II) при маса на натоварените превозни средства, която се състои от масата на моторното превозно средство с товар и разрешената максимална теглена маса, но не надвишава общо 44 тона.
 2.3.2. Ако ремарке е оборудвано с допълнителна спирачна уредба, то трябва да изпълнява съответните изисквания от точки 2.3.1.1 — 2.3.1.4 по-горе.
 2.4. Изисквания към спирането за превозни средства EX/III от категории O1 и O2
 2.4.1. Независимо от предписанията от точка 5.2.2.9 от настоящото правило, превозни средства EX/III, определени в Правило No 105 от категории O1 и O2, независимо от тяхната маса, трябва да бъдат оборудвани със спирачна уредба, която автоматично спира ремаркето на място, ако теглително-прикачното устройство се разедини, докато ремаркето е в движение.
 ПРИЛОЖЕНИЕ 6
 МЕТОД ЗА ИЗМЕРВАНЕ НА ВРЕМЕТО ЗА ЗАДЕЙСТВАНЕ ПРИ ПРЕВОЗНИ СРЕДСТВА, ОБОРУДВАНИ С ПНЕВМАТИЧНИ СПИРАЧНИ УРЕДБИ
 1. ОБЩИ ПОЛОЖЕНИЯ
 1.1. Времето за реагиране на спирачната уредба се определя при неподвижно превозно средство, а налягането се измерва при входа на цилиндъра на най-неблагоприятно разположената спирачка. В случай на превозни средства с комбинирани пневматично-хидравлични спирачни уредби, налягането се измерва при отвора на най-неблагоприятно разположения пневматичен елемент. За превозни средства, оборудвани с датчици за регулиране на спирачното налягане за задните колела в зависимост от товара, тези устройства трябва да са регулирани на положение „с товар“.
 1.2. По време на изпитването ходът на спирачните цилиндри на отделните оси трябва да е изискваният за спирачки, регулирани на възможно най-малка хлабина.
 1.3. Определените времена при прилагане на предписанията на настоящото приложение се закръгляват до най-близката десета от секундата. Ако цифрата, представляваща стотиците, е 5 или повече, времето за реагиране се закръглява до следващата по-голяма десетица.
 2. МОТОРНИ ПРЕВОЗНИ СРЕДСТВА
 2.1. В началото на всяко изпитване, налягането в устройството за натрупване на енергия трябва да бъде равно на минималното налягане, при което регулаторът отново започва да захранва уредбата. За целите на предписаните в настоящото приложение изпитвания при уредби без регулатор (напр. компресор с ограничаване на налягането), налягането в устройството за натрупване на енергия в началото на всяко изпитване трябва да бъде равно на 90 % от посоченото от производителя налягане и определено в точка 1.2.2.1 от част А от приложение 7


text:
към настоящото правило, използвано за изпитванията, предписани в настоящото приложение.
 2.2. Времената за реагиране като функция от времето за задействане (tf) се получават чрез поредица от задействания до максимум, като се започва от възможно най-краткото до около 0,4 s. Измерените стойности се отбелязват върху графика.
 2.3. Времето за реагиране, което се взема предвид за целите на изпитването, е онова, което съответства на време за задействане от 0,2 s. Това време за реагиране може да се получи от графиката чрез интерполация.
 2.4. При време за задействане 0,2 s, времето между началото на задействане на органа за управление на спирачната уредба и момента, когато налягането в спирачния цилиндър достигне 75 % от асимптотичната му стойност, не трябва да надвишава 0,6 s.
 2.5. В случай на моторни превозни средства с пневматична линия за управление за ремаркета, в допълнение към изискванията от точка 1.1 от настоящото приложение, времето за реагиране трябва да се измерва в края на тръбопровод с дължина 2,5 m и с вътрешен диаметър 13 mm, която се свързва към съединителната глава на линията за управление на работната спирачна уредба. По време на това изпитване към съединителната глава на захранващия въздухопровод се свързва обем от 385 cm3 ± 5 cm3 (което се смята за равно на обема на тръба с дължина 2,5 m и с вътрешен диаметър 13 mm при налягане от 650 kPa).
 Седловите влекачи за полуремаркета трябва да са оборудвани с гъвкави тръбопроводи за свързване към полуремаркета. Следователно съединителните глави се намират на краищата на тези гъвкави тръбопроводи. Дължината и вътрешният диаметър на тръбопроводите се вписват в точка на формуляра 14.7.3, съответстващ на образеца в приложение 2 към настоящото правило.
 В случай на автоматичен съединител, измерването с използване на тръбопровод с дължина 2.5 m и обем 385 cm3 ± 5 cm3 трябва да се осъществи, като за интерфейс на съединителя се приемат съединителните глави.
 2.6. Времето от началото на задействането на спирачния педал до момента, в който:
 а)
 налягането, измерено при съединителната глава на пневматичната линия за управление;
 б)
 зададената цифрова стойност в линията за електрическо управление, измерена съгласно ISO 11992:2003 включително ISO 11992-2:2003 и изменеието му Amd.1:2007,
 достигне х % от асимптотичната, съответно крайната стойност, не трябва да бъде по-голямо от стойностите, посочени в таблицата по-долу:
 x [%]
 t [s]
 10
 75
 0,2
 0,4
 2.7. В случай на моторни превозни средства, за които е разрешено тегленето на ремарке от категория O3 или O4, оборудвани с пневматични спирачни уредби, в допълнение към гореспоменатите изисквания, се проверява дали са спазени предписанията от точка 5.2.1.18.4.1 от настоящото правило, чрез провеждане на следното изпитване:
 а)
 измерване на налягането в края на тръбопровод с дължина 2,5 m и с вътрешен диаметър 13 mm, който се свързва към съединителната глава на захранващия въздухопровод;
 б)
 симулиране на неизправност в линия за управление при съединителната глава;
 в)
 задействане на органа за управление на работната спирачна уредба за 0,2 s, както е описано в точка 2.3 по-горе.
 3. РЕМАРКЕТА
 3.1. Времената за реагиране при ремаркета се измерват без моторно превозно средство. За замяната на моторното превозно средство е